

ŠIAULIŲ MIESTO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL DETALIOJO PLANO KOREGAVIMO 

2023 m. .................. d. Nr. .......
Šiauliai


	Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 ir 319 punktais bei atsižvelgdamas į prašymą, registruotą Šiaulių miesto savivaldybės administracijoje 2023-06-15 (registracijos Nr. G-4596):
[bookmark: _Hlk31892528]	1. N u s p r e n d ž i u pradėti Teritorijos Tilžės g. 68, Šiauliuose, detaliojo plano koregavimo (žemės sklypų Tilžės g. 68 ir Pramonės g. 2C ribose) (toliau – Detalusis planas), patvirtinto Šiaulių miesto savivaldybės tarybos 2006 m. gegužės 25 d. sprendimu Nr. T-192, koregavimo procedūrą teritorijų planavimo proceso inicijavimo pagrindu.
	2. N u s t a t a u, kad:
	2.1. Detaliojo plano koregavimo tikslas yra nustatyti žemės sklypų naudojimo reglamentus, vadovaujantis galiojančių teisės aktų reikalavimais bei Šiaulių miesto bendrojo plano ir jo koregavimų sprendiniais.
	2.2. Keičiamas planuojamoje teritorijoje galiojantis Žemės sklypo Tilžės g. 68, Šiauliuose, pertvarkymo (padalijimo) planas, prilyginamas detaliojo teritorijų planavimo dokumentui, patvirtintas Šiaulių miesto savivaldybės administracijos direktoriaus 2014 m. rugsėjo  12 d. įsakymu A-1241 „Dėl savivaldybės administracijos direktoriaus 2014 m. liepos 9 d. įsakymo Nr. 921 ,,Dėl žemės sklypo Tilžės g. 68, Šiauliuose, pertvarkymo (padalijimo) plano, prilyginamo detaliojo teritorijų planavimo dokumentui, patvirtinimo” pakeitimo“.
	3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.
	Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Mero patarėjas pavaduojantis
administracijos direktorių				                       Vincas Urbonavičius

